|  |  |  |
| --- | --- | --- |
| Prvi.jpg | | 23. VIII 2021. Број **258/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **август 2021.** |

**Рекордна просјечна плата након опорезивања у јулу - 1 019 КМ**

**Сва подручја (VII 2021/VII 2020) остварила номинални раст плате након опорезивања**

Просјечна мјесечна плата након опорезивања у Републици Српскојисплаћена у јулу 2021. године износила је1 019 КМ. То је први пут да је просјечна плата након опорезивања премашила 1 000 КМ.

Просјечна плата након опорезивања исплаћена у јулу 2021. у односу на исти мјесец претходне године номинално је већа за 6,7%, а реално за 4,9%, док је у односу на јун 2021. номинално већа за 2,5%, а реално за 2,6%. Просјечна мјесечна бруто плата износила је 1 559 КМ.

Посматрано по подручјима, у јулу 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 526 КМ, а најнижа просјечна плата након опорезивања у јулу 2021. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство*,729 КМ.

У јулу 2021. године, у односу на јул 2020, сва подручја остварила су номинални раст плате након опорезивања, а највећи раст забиљежен је у подручјима *Административне и помоћне услужне дјелатности* 17,1%, *Умјетност, забава и рекреација* 17,0% и *Вађење руда и камена* 11,6%.

KM



Графикон 1. Просјечнe платe након опорезивања по мјесецима

**Мјесечна инфлација у јулу 2021. године -0,1%**

**Годишња инфлација (VII 2021/VII 2020) 1,7%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јулу 2021. године у односу на претходни мјесец у просјеку су ниже за 0,1%, док су у односу на исти мјесец претходне године у просјеку више за 1,7%.

Од 12 главних одјељака производа и услуга, више цијене на годишњем нивоу забиљежене су у девет, док су ниже цијене забиљежене у три одјељка.

Највећи годишњи раст цијена у јулу 2021. године, забиљежен је у одјељку Превоз 9,9% усљед повећања у групи Горива и мазива од 17,6%, затим у одјељку Храна и безалкохолна пића 1,9% због виших цијена у групи Уља и масноће од 23,3%, потом у одјељку Алкохолна пића и дуван 1,4% усљед виших цијена у групи Дуван од 2,1%, затим у одјељку Намјештај и покућство 0,9% због виших цијена у групи Намјештај и комади намјештаја од 3,3%. Повећање од 0,9% забиљежено је у одјељку Рекреација и култура, усљед виших цијена у групама Одмор -Пакет аранжмани од 7,8% и Услуге рекреације и спорта од 5,7%, док је повећање од 0,6% забиљежено у одјељку Остала добра и услуге због виших цијена у групи Остале услуге од 2,0%. Повећање од 0,4% забиљежено је у одјељку Ресторани и хотели, усљед виших цијена у групи Услуге у ресторанима и кафићима од 0,5%, затим у одјељку Становање 0,2% усљед повећања у групи Течна горива од 26,7% и у одјељку Здравство 0,2% због виших цијена у групи Остали медицински производи од 1,2%.

Највећи пад цијена на годишњем нивоу, у јулу 2021. године, забиљежен је у одјељку Одјећа и обућа 9,5% усљед сезонских снижења конфекције и обуће током године, док је смањење од 0,2% забиљежено у одјељку Комуникације, због нижих цијена у групи Телефонска и телефакс опрема од 5,8%. Ниже цијене од 0,1% забиљежене су у одјељку Образовање, усљед снижења у групи Предшколско образовање од 1,4%.

Графикон 2. Мјесечна и годишња инфлација

**Календарски прилагођена индустријска производња (VII 2021/VII 2020) већа 9,7%**

**Десезонирана индустријска производња (VII 2021/VI 2021) мања 5,2%**

**Календарски прилагођена** индустријска производња у Републици Српској у јулу 2021. године у поређењу са јулом 2020. године већа је за 9,7%. У истом периоду у подручју *Вађењe руда и камена* остварен је раст од 18,7%, у подручју *Производњa и снабдијевањe електричном енергијом, гасом, паром и климатизацијa* раст од 14,5% и у подручју *Прерађивачкa индустријa* раст од 5,4%.

**Десезонирана индустријска производња** у јулу 2021. године у поређењу са јуном 2021. године мања је за 5,2%. У истом периоду у подручју *Производњa и снабдијевањe електричном енергијом, гасом, паром и климатизацијa* остварен је раст од 2,9%, у подручју *Вађењe руда и камена* раст од 2,3% док је у подручју *Прерађивачкa индустрија* забиљежен пад од 6,2%.

Индустријска производња у Републици Српској у периоду јануар – јул 2021. године у односу на исти период 2020. године биљежи раст од 15,8%

Графикон 3. Индекси индустријске производње, јул 2017 – јул 2021. (∅2015=100)

**Број запослених у индустрији (VII 2021/VI 2021) мањи за 0,1%**

**Број запослених у индустрији** у јулу 2021. године у односу на јун 2021. године и у односу на исти мјесец прошле године мањи је за 0,1%.

Број запослених у индустрији у периоду јануар – јул 2021. године, у односу на исти период прошле године мањи је за 2,1%. У истом периоду у подручју *Вађење руда и камена* забиљежен је пад од 0,5%, у подручју *Прерађивачка индустрија* пад од 0,9% и у подручју *Производња и снабдијевање електричном енергијом, гасом, паром и климатизација* забиљежен падод 10,4%.

**Извоз (I-VII 2021/I-VII 2020) порастао за 27,7%, а увоз за 19,1%**

У периоду јануар - јул 2021. године остварен је извоз у вриједности од двије милијарде и 416 милиона КМ, што је за 27,7% више него у периоду јануар - јул 2020. године, те увоз у вриједности од три милијарде и 10 милиона КМ, што је за 19,1% више него у периоду јануар - јул 2020, док је проценат покривености увоза извозом износио 80,3%.

У погледу географске дистрибуције робне размјене Републикe Српскe са иностранством, у периоду јануар - јул 2021. године, највише се извозило у Хрватску и то у вриједности од 365 милиона КМ, односно 15,1% и у Италију 357 милиона КМ, односно 14,8% од укупно оствареног извоза. У истом периоду, највише се увозило из Србије и то у вриједности од 552 милионa КМ, односно 18,3% и из Италије, у вриједности од 457 милиона КМ, односно 15,2% од укупно оствареног увоза.

Посматрано по групама производа, у периоду јануар - јул 2021. године, највеће учешће у извозу остварује електрична енергија са 196 милиона КМ, што износи 8,1% од укупног извоза, док највеће учешће у увозу остварују нафтна уља са укупном вриједношћу од 134 милиона КМ, што износи 4,4% од укупног увоза.

хиљ. КМ

2021

2020

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Славица Кукрић  [slavica.kukric@rzs.rs.ba](mailto:slavica.kukric@rzs.rs.ba) |
| **Статистика индустрије и рударства**  Биљана Јеличић  [biljana.jelicic@rzs.rs.ba](mailto:biljana.jelicic@rzs.rs.ba); |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Радосав Савановић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |